
Szentendre Város Önkormányzat Képviselő-testületének

2023. október 11-i üléséről készült jegyzőkönyvéből

8.
Sürgősségi indítvány a Városi intézmények-HÉV kerékpáros összekötése I. ütem tárgyú nyertes pályázat kivitelezéséről
Előadó: Fülöp Zsolt polgármester
Szentendre Város Önkormányzat Képviselő-testületének

196/2023. (X.11.) Kt. sz. határozata:

Szentendre Város Önkormányzat Képviselő-testülete a „Városi intézmények-HÉV kerékpáros összekötése I.” tárgyú projekt megvalósítása során felmerült lakossági kéréseket és annak a projektet érintő költségvetési hatásait mérlegelve úgy dönt, hogy 

1. a Szegedi utca - Művész tér /Mókus híd/ közötti szakaszon a meredek rámpa akadálymentes átépítését a jelenlegi szélességben valósítja meg;
2. felkéri a Polgármestert, hogy az 1. pontban foglalt döntésről tájékoztassa a kivitelezőt;
3. felkéri a Polgármestert, hogy a VEKOP-5.3.2-15-2016-00010 projekt azonosítószámú, „Városi intézmények-HÉV kerékpáros összekötése I.”  című projekt megvalósításához nem kapcsolódó, attól elkülönült forrásból a Bükkös patak folyás szerinti bal oldalán új gyalog- és kerékpáros nyomvonal kialakításának megvalósíthatósága tárgyában műszaki és környezet/természetvédelmi vizsgálat lefolytatásának előkészítését kezdje meg és a tervezési és előkészítési költségek ismeretében készítsen előterjesztést a Képviselő-testület részére.
Felelős: Polgármester

Határidő: 1.-2. pont: 2023. november 15.  


     3. pont: 2023. december 31.

A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3.Városfejlesztési és Vagyongazdálkodási Iroda, Projektvezető – intézkedésre
4. Pénzügyi Iroda, Irodavezető - tájékoztatásul
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. október 12.
Simor Györgyné
jegyzőkönyvvezető

